b'\n_START_ARTICLE_\nKarboplatin\n_START_SECTION_\nZgodovina\n_START_PARAGRAPH_\nLeta 1989 je karboplatin prejel s strani FDA dovoljenje za promet v ZDA (pod lastni\xc5\xa1kim imenom Paraplatin). Oktobra 2004 je na trg pri\xc5\xa1lo prvo generi\xc4\x8dno zdravilo.\n_START_SECTION_\nKemizem\n_START_PARAGRAPH_\nKarboplatin ima v primerjavi s cisplatinom v strukturi vezavo te\xc5\xbeje izstopajo\xc4\x8do skupino, ciklobutan dikarboksilat, in je zato manj reaktiven. Klorove skupine v cisplatinu la\xc5\xbeje izstopajo iz molekule in se zato reaktivneje ve\xc5\xbeejo na DNK.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nPoglavitna prednost karboplatina pred cisplatinom je manj\xc5\xa1e izra\xc5\xbeanje ne\xc5\xbeelenih u\xc4\x8dinkov, delno tudi odstotnost \xc5\xa1kodljivega u\xc4\x8dinka na ledvice (nefrotoksi\xc4\x8dnost). To je delno posledica ve\xc4\x8dje stabilnosti karboplatina v krvnem obtoku, zaradi \xc4\x8desar se v manj\xc5\xa1i meri ve\xc5\xbee na beljakovine v krvi. Zato se izlo\xc4\x8da manj beljakovinskih kompleksov s karboplatinom in ve\xc4\x8d karboplatina zaostaja v telesu in dalj\xc5\xa1e je trajanje u\xc4\x8dinka._NEWLINE_Med manj nevarnima ne\xc5\xbeelenima u\xc4\x8dinkoma sta slabost in bruhanje. Resnej\xc5\xa1i ne\xc5\xbeeleni u\xc4\x8dinek je zaviranje delovanja kostnega mozga, kar lahko povzro\xc4\x8di znatno zni\xc5\xbeanje \xc5\xa1tevila krvnih celic, tudi do 90\xc2\xa0%. Vrhunec zaviralnega u\xc4\x8dinka na kostni mozeg se navadno dose\xc5\xbee med 21. in 28. dnem po za\xc4\x8detku zdravljenja, nato pa se \xc5\xa1tevilo krvnih celic obi\xc4\x8dajno s\xc4\x8dasoma normalizira. Zni\xc5\xbeanje \xc5\xa1tevila belih krvni\xc4\x8dk (levkopenija) lahko povzro\xc4\x8di zaplete, kot je ve\xc4\x8dja dovzetnost za oku\xc5\xbebe.'